b'\n_START_ARTICLE_\nDictionnaire de la langue fran\xc3\xa7aise (Littr\xc3\xa9)\n_START_PARAGRAPH_\nDictionnaire de la langue fran\xc3\xa7aise, \xc3\xaen rom\xc3\xa2n\xc4\x83 Dic\xc8\x9bionarul limbii franceze, mai cunoscut sub denumirea de Littr\xc3\xa9, de la numele principalului s\xc4\x83u autor \xc3\x89mile Littr\xc3\xa9, este un dic\xc8\x9bionar normativ de limb\xc4\x83 francez\xc4\x83.\n_START_SECTION_\nIstoric\n_START_PARAGRAPH_\nDictionnaire de la langue fran\xc3\xa7aise a fost publicat de Hachette \xc3\xaentre 1863 \xc8\x99i 1872 pentru prima edi\xc8\x9bie \xc8\x99i \xc3\xaentre 1873 \xc8\x99i 1877 pentru edi\xc8\x9bia a doua \xc3\xaen cinci tomuri, dintre care un supliment, urmat de un dic\xc8\x9bionar etimologic al tuturor cuvintelor de origine oriental\xc4\x83 (arab\xc4\x83, ebraic\xc4\x83, persan\xc4\x83, turc\xc4\x83, malaiez\xc4\x83) de Marcel Devic._NEWLINE_Dic\xc8\x9bionarul oglinde\xc8\x99te starea limbii franceze clasice \xc8\x99i folosirea corect\xc4\x83 a limbii literare \xc3\xaentre secolele al XVII-lea \xc8\x99i al XIX-lea._NEWLINE_Articolele prezint\xc4\x83 o etimologie a fiec\xc4\x83rui cuv\xc3\xa2nt (a\xc8\x99a cum era cunoscut\xc4\x83 sau presupus\xc4\x83 \xc3\xaen epoc\xc4\x83), diferen\xc8\x9bele semantice \xc3\xaentre mai multe sinonime, numeroase remarci gramaticale privitoare la corecta folosire a limbii, \xc8\x99i numeroase cit\xc4\x83ri literare, care sunt principala ra\xc8\x9biune a reputa\xc8\x9biei lucr\xc4\x83rii._NEWLINE_O versiune prescurtat\xc4\x83, cunoscut\xc4\x83 \xc3\xaen Fran\xc8\x9ba sub numele de Le Petit Littr\xc3\xa9, iar \xc3\xaen Canada sub cel de Littr\xc3\xa9-Beaujean, a fost publicat\xc4\x83 \xc3\xaen 1874 de principalul colaborator al lui Littr\xc3\xa9, Am\xc3\xa9d\xc3\xa9e Beaujean.\n_START_SECTION_\nVersiune contemporan\xc4\x83\n_START_PARAGRAPH_\nO versiune adus\xc4\x83 la zi \xc8\x99i augmentat\xc4\x83 a versiunii prescurtate din 1874 a fost publicat\xc4\x83 \xc3\xaencep\xc3\xa2nd din 2004 sub denumirea de Le Nouveau Littr\xc3\xa9 \xc8\x99i Le Nouveau Petit Littr\xc3\xa9. Totu\xc8\x99i, versiunile contemporane ale dic\xc8\x9bionarului Littr\xc3\xa9, \xc3\xaendeosebi colec\xc8\x9biile \xc3\xaen mai multe volume (dat\xc3\xa2nd din anii 1960 \xc8\x99i dup\xc4\x83 aceea), sunt foarte diferite de edi\xc8\x9bia original\xc4\x83, demarc\xc3\xa2ndu-se prin punctele urm\xc4\x83toare: simplificare semantic\xc4\x83 a mai multor articole, ceea ce se traduce prin dispari\xc8\x9bia unor remarci gramaticale, diferen\xc8\x9be \xc3\xaentre diverse sinonime, \xc8\x99i mai ales suprimarea pur \xc8\x99i simplu a etimologiei cuvintelor. Pe de alt\xc4\x83 parte, dispunerea tipografic\xc4\x83 \xc8\x99i organizarea articolelor, principala grij\xc4\x83 fiind claritatea diverselor sensuri ale unui cuv\xc3\xa2nt (marcat\xc4\x83 prin paragrafe bine separate \xc3\xaen edi\xc8\x9bia original\xc4\x83) nu mai este reprodus\xc4\x83 \xc3\xaen Nouveau Littr\xc3\xa9. \xc3\x8encep\xc3\xa2nd cu edi\xc8\x9bia din 2006, Nouveau Littr\xc3\xa9 a integrat toate modific\xc4\x83rile ortografice ale limbii franceze introduse \xc3\xaen 1990.'